Managementul educational - definire si functii 1. Caracteristicile managementului educational Managementul educational este stiinta si arta de a pregati resursele umane, de a forma personalitati potrivit unor finalitati solicitate de societate si acceptate de individ1, necesara pentru a fi eficienti si productivi in relatiile educationale, in stimularea transformarii la nivelul personalitatilor, atit a elevilor, cit si a cadrelor didactice. Distinctia majora la nivelul acestui concept este cea intre management educational la nivel macrostructural (la nivelul sistemului de invatamint, regasit in politicile educationale nationale, europene, mondiale- ex. minister, inspectorate scolare, etc.), la nivel intermediar(la nivelul institutiei- management educational la nivelul unitatii scolare realizat de directorul acesteia) si la nivel microstructural(la nivelul clasei de elevi). Cele trei abordari difera nu numai prin denumire, autoritatea efectiva si elementele formale, ci are in vedere si formarea de specialitate, experienta(evaluata nu neaparat in ani de vechime), care se concretizeaza in cunostinte, competente, atitudini si valori ce determina manifestarea unei conduite responsabile, eficiente, autentice in relatiile atit cu elevii, cit si cu cadrele didactice. Managementul institutiei de invatamint presupune: * formularea clara a finalitatilor * proiectarea retelei institutionale * elaborarea continuturilor invatarii * asigurarea cadrului legislativ- normativ * formarea initiala si pe parcurs a personalului de conducere si instruire * stabilirea unor tehnici de evaluare care sa permita reglarea pe parcurs a sistemului si procesului de invatamint si optimizarea rezultatelor. presupunind o abordare interdisciplinara, care studiaza evenimentele ce intervin in decizia organizarii unei activitati pedagogice determinate si in gestiunea proceselor educative, punind accent pe idei, pe abordare sistemica, pe schimbare, pe strategie, pe inovare. Managementul educational si-a definit o serie de caracteristici specifice precum: caracterul complex al actiunilor ce asigura functionarea optima a sistemului educational(planificare, decizie, coordonare, control, strategii si metodologii educationale); > caracterul participativ generat de implicarea activa a tuturor resurselor umane(elevi, cadre didactice, parteneri educationali); > caracterul dinamic, prin deschiderea catre alte domenii; > caracterul sistemic, prin transformarea "intrarilor" in "iesiri"; > caracterul integrativ, prin sintetizarea datelor din domenii conexe; > caracterul prospectiv, prin anticipare pe baza tendintelor de evolutie ale sistemului; > caracterul indicativ - instrumental, prin indicarea modului de realizare a obiectivelor, de respectare a principiilor, de aplicare a metodologiilor; > caracterul multifunctional, prin descrierea, utilizarea si aplicarea mai multor roluri, atributii, operatii; Unitatea scolara este din ce in ce mai mult abordata ca organizatie, ca sistem, principala ei functie fiind de a transforma "intrarile"(elevii, cadrele didactice, cunoasterea si valorile culturale, resursele financiare, etc.) in "iesirile" dezirabile (rezultatele educatiei scolare: oameni educati, cu autoritatea sociala indusa in aceasta educatie, noi informatii si cunostinte, noi valori, noi reprezentari si valori culturale, etc.). Avind caracteristicile unui sistem, ale unei organizatii, se poate vorbi de un management educational, termenul de management desemnind stiinta, arta si tehnica de a planifica, a conduce, a organiza, a controla elementele unui sistem, ale unui domeniu de activitate specific, in cazul nostru organizatia scolara2. 2. Relatii interdisciplinare Notiunea de management educational provine din stiintele socio-umane inrudite cu pedagogia, dar individualizate prin obiectul lor de studiu: economie, sociologie, psihologie, politologie. * Relatia management educational- economie Stiintele economice ofera date asupra mecanismului economic, asupra proceselor, fenomenelor, relatiilor, caracteristicilor activitatilor economice, pentru obtinerea de rezultate mai eficiente prin valorificarea mai buna a resurselor, prin optimizarea lucrului, obtinerea unor rezultate mai bune in domeniu in conditiile concurentei, prin imbunatatirea proceselor si relatiilor economice de coordonare. * Relatia management educational- sociologie Conceptul de management, dezvoltat la nivelul sociologiei, apare ca stiinta a organizatiei si conducerii vietii sociale, prin intermediul conceptelor de sistem, structura, institutie, schimbare, reforma, stil de conducere. * Relatia management educational- psihologie La nivelul psihologiei managementul reflecta mecanismele interne ale activitatii umane, la intersectia dintre motivatiile individuale si finalitatile sociale. Managementul comportamentelor orienteaza resursele atitudinale si aptitudinale ale personalitatii si valorificarea lor deplina in cadrul unor relatii interindividuale deschise, perfectibile in diferite medii sociale. * Relatia management educational-politologie Vazut din perspectiva politologica, managementul reprezinta stiinta si arta conducerii. Procesul deciziei politice ofera managementului o schema de actiune eficienta: identificarea problemei, pregatirea solutiei optime, aplicarea solutiei la scara sociala, evaluarea rezultatelor, evaluarea operationala ce determina o noua decizie. * Relatia management educational- informatica Managementul educational are puncte comune mai ales cu tehnologia informatiei, prin similaritati cu circulatia informatiei in unitate si cu utilizarea diferitelor sisteme, limbaje si produse informatice in realizarea functiilor conducerii, in informatizarea diferitelor aspecte ale activitatii practice. * Relatia management educational- statistica si matematica Interpretarea datelor cantitative, aplicarea teoriei probabilitatilor si a cercetarii operationale in actul decizional, in construirea strategiilor optimale reprezinta punctele comune ale relatiei management educational - statistica si matematica. Managementul educational intra in relatie si cu ergonomia (prin asigurarea conditiilor de mediu in vederea eficientizarii activitatilor), cu medicina (prin asigurarea conditiilor de sanatate si obtinerea maxima a randamentului fizic si psihic), cu etica (prin cunoasterea si respectarea normelor si regulilor de conduita morala in cadrul oricarei activitati), cu logica (prin construirea si utilizarea rationalitatii in toate actele, conduitele manageriale). 3. Functiile managementului Procesul de management este, pe de o parte, un proces complex, in sensul ca permanent managementul este confruntat cu probleme diferite, diversificate si dificile, carora trebuie sa le gaseasca solutii optime, iar pe de alta parte, este un proces dinamic in sensul ca natura problemelor cu care se confrunta este in continua transformare si evolutie, determinata de insasi evolutia generala a societatii. Numai privindu-l intr-o asemenea lumina se poate patrunde in esenta procesului de management pentru a-l analiza si a-i evidentia formele de transformare. > Actiunile intreprinse de subiectul conducerii potrivit continutului stadiilor ciclului de conducere reprezinta functiile acesteia, iar totalitatea functiilor respective formeaza continutul procesului de conducere. > Realizarea procesului de conducere presupune indeplinirea unor actiuni specifice, grupabile in citeva functii definitorii pentru rolul oricarui conducator, indiferent de pozitia acestuia. > Nu exista astazi delimitare unanim acceptata a acestor functii sau un consens in privinta numarului lor. Autori de renume propun game diverse ale functiilor conducatorului: H.Fayol: prevedere, organizare, comanda, coordonare, control; L.Gulick: planificare, organizare, conducerea personalului (staffing), conducerea propriu-zisa, coordonarea, evidenta, intocmirea bugetelor; H.Koontz, C.O'Donnell: planificare, organizare, staffing, conducere, control; W.J.Duncan: planificare, organizare, control; H.Church: proiectarea, utilarea, comanda, evidenta, operarea; H.B.Maynard: planificarea, executia, controlul; V.Afanasiev: prevederea, organizarea, activizarea, coordonarea, controlul; La noi in tara s-a ajuns la un consens cvasiunanim al specialistilor privind impartirea procesului de conducere in urmatoarele cinci functii: previziunea, organizarea, antrenarea, coordonarea, controlul. a. Previziunea Functia de previziune constituie functia primordiala a managementului organizatiei si consta in stabilirea conditiilor care vor constitui cadrul obiectiv al desfasurarii activitatilor viitoare, fixarea obiectivelor acestora, a mijloacelor necesare, precum si a cailor de urmat pentru realizarea obiectivelor stabilite. Este functia primordiala a managementului pentru ca de felul in care se realizeaza aceasta functie, de capacitatea managerilor de a se orienta cu precadere asupra problemelor de perspectiva ale evolutiei organizatiei depinde realizarea corespunzatoare a celorlalte functii. infaptuirea unui management dinamic presupune practicarea unui management previzional, utilizarea acelor metode de management in care accentul se pune pe studierea tendintelor progresului stiintifico-tehnic si a pietei, si pe orientarea activitatilor organizatiei in raport cu rezultatele acestor metode. Functia de previziune se concretizeaza in prognoze, planuri, programe. b. Organizarea Functia de organizare consta in stabilirea cadrului organizatoric optim care sa permita desfasurarea activitatilor organizatiei in conditii de eficienta maxima. Cerintele determinate de functia de organizare sunt: i dinamismul continuu al managementului in scopul asigurarii flexibilitatii organizatiei, a adaptarii permanente a tuturor elementelor la schimbarile care se produc in interiorul si in afara ei; i gasirea solutiilor optime in precizarea elementelor amintite fapt ce presupune abordarea acestora prin luarea in considerare a tuturor interconditionarilor. Realizarea corespunzatoare a acestei functii impune parcurgerea unor etape proprii oricarui proces de organizare. * Analiza obiectivelor ce vizeaza organizarea (la o organizatie noua), sau reorganizarea (la o unitate existenta), definite de organul de conducere al unitatii; * Culegerea datelor privind sistemul de organizare existent; * Analiza critica a sistemului existent, in care se urmareste evidentierea punctelor critice, a anomaliilor organizatorice pe care le prezinta elementele analizate; * Proiectarea generala a sistemului imbunatatit, pe baza analizei situatiei existente, a disponibilitatilor materiale si umane ale organizatiei si a nevoilor de rationalizare a activitatii acesteia, relevate de analiza critica efectuata; * Proiectarea detaliata a sistemului imbunatatit; * Pregatirea conditiilor materiale, economice, organizatorice si a celor de personal necesare aplicarii noului sistem * Aplicarea propriu-zisa a noului sistem; * Urmarirea functionarii noului sistem si operarea modificarilor ce apar ca fiind necesare pentru functionarea acestuia. c. Coordonarea Functia de coordonare consta in ansamblul proceselor prin care se armonizeaza deciziile si actiunile personalului organizatiei si verigilor structurale, in cadrul obiectivelor si structurii organizatorice stabilite. Realizarea acestei functii presupune precizarea de catre manager a responsabilitatilor fiecarui subordonat si urmarirea modului in care se coreleaza eforturile individuale cu cele ale grupului. Munca, fiind un proces social, reclama existenta unor relatii adecvate in fiecare grup de lucru; managerul isi exercita functiile sale asupra subordonatilor, iar rezultatele pe care acestia le obtin depind de capacitatea sa de a-i antrena, de a-i face sa realizeze ceea ce se asteapta de la ei. Lipsa unei coordonari poate duce la: * Definirea imprecisa a responsabilitatilor ce revin fiecarui salariat; * Nesincronizarea actiunilor; * Aparitia unor actiuni neadecvate scopului propus; * Lipsa de precizie a scopurilor urmarite. Realizarea eficienta a acestei functii presupune: o Un bun sistem de comunicatii atit la nivelul unitatii cit si al fiecarui grup de lucru; o Repartizarea rationala a competentelor decizionale pe diferite niveluri ierarhice, in functie de implicatiile deciziilor si de volumul informatiilor necesare fundamentarii lor; o Selectarea si pregatirea corespunzatoare a personalului; o Aplicarea cu consecventa a principiului delegarii de autoritate si responsabilitate. Coordonarea are doua forme: - bilaterala care se deruleaza intre un sef si un subordonat, ce asigura preintimpinarea filtrajului si distorsiunii, obtinerea operativa a feed-backului. Dezavantajul este legat de consumul mare de timp, in special, din partea cadrelor de conducere; - multilaterala, ce implica un proces de comunicare concomitenta intre un sef si mai multi subordonati, folosita pe scara larga in cadrul sedintelor de lucru. Coordonarea este functia managementului mai putin formalizata, ce depinde intr-o masura decisiva de latura umana a potentialului cadrelor de conducere, ale caror efecte, dificil de evaluat, sunt conditionate de continutul celorlalte functii ale managementului. d. Antrenarea incorporeaza ansamblul proceselor de munca prin care se determina personalul unitatii sa contribuie la stabilirea si realizarea obiectivelor planificate, pe baza luarii in considerare a factorilor care ii motiveaza. Antrenarea urmareste implicarea tot mai profunda atit a personalului de executie cit si a celui de conducere la realizarea obiectivelor ce le revin. Fundamentul antrenarii il constituie motivarea - reprezinta suma fortelor, a energiilor interne si externe care initiaza si dirijeaza comportamentul spre un anumit scop. Motivarea muncii unui individ inseamna certitudinea ca el va obtine, executind o munca in conditiile date, elemente ce-i vor satisface propriile nevoi la un moment dat. Este evidenta implicatia sistemului de valori asupra motivatiei. Aceasta va da o semnificatie precisa consecintelor comportamentului salariatilor, si va influenta gradul de libertate individual de aderare la valori. Motivarea in functie de modul de conditionare a satisfactiilor personalului, de rezultatele obtinute, este pozitiva si negativa. > Motivarea pozitiva se bazeaza pe amplificarea satisfactiilor personalului rezultata din participarea la procesul muncii, ca urmare a realizarii sarcinilor atribuite in conditiile in care nivelul sarcinilor obligatorii de realizat este accesibil majoritatii executantilor; > Motivarea negativa se bazeaza pe amenintarea personalului cu reducerea satisfactiilor daca nu realizeaza intocmai obiectivele si sarcinile repartizate, al caror nivel este foarte ridicat, inaccesibil in conditiile date unei parti apreciabile a executantilor; Pentru a realiza o antrenare eficienta este necesar ca procesul motivarii personalului sa intruneasca simultan mai multe caracteristici: i sa fie complex, in sensul utilizarii combinate atit a stimulentelor materiale cit si a celor morale, pe baza luarii in considerare a principalilor factori implicati, endogeni si exogeni intreprinderii; i sa fie diferentiat, adica motivatiile considerate si modul lor de folosire sa tina seama de caracteristicile fiecarei persoane si ale fiecarui colectiv de munca, astfel incit sa se obtina maximum de participare la stabilirea si realizarea obiectivelor organizatiei; i sa fie gradual, adica sa satisfaca succesiv necesitatile personalului. e. Controlul Functia de control consta in verificarea permanenta si completa a modului cum se desfasoara activitatile, comparativ cu standardele si programele stabilite, in sesizarea si masurarea abaterilor de la aceste standarde si programe, in precizarea cauzelor si a masurilor corective care se impun pentru inlaturarea lor. Pentru a fi eficient este necesar ca procesul de control sa fie continuu, nelimitindu-se la perioadele de incheiere a planului - an, trimestru, luna. O evaluare eficace se realizeaza de-a lungul perioadelor de indeplinire a obiectivelor planificate, cu intensitate sporita asupra problemelor strategice si in perioadele critice, decisive pentru eficacitatea rezultatelor. Etapele ce trebuie parcurse in realizarea functiei de control sunt: 1. Stabilirea sistemului de control, ce cuprinde elementele la care ne-am referit mai sus, precum si imbunatatirea continua a acestuia, in raport cu toate schimbarile produse in interiorul sau, sau in afara unitatii, si care au afectat structura ei, sistemul informational, cadrul de relatii etc; 2. Stabilirea standardelor de performante, a normelor de referinta in raport cu care se apreciaza modul de realizare a diferitelor sarcini. in privinta criteriilor de interpretare a rezultatelor controlului este de subliniat obligatia permanenta a managerului de a ridica continuu exigenta corespunzatoare evaluarii permanente a pregatirii profesionale a cadrelor; 3. Masurarea abaterilor fata de programele stabilite si standardele fixate, aceasta etapa corespunzind efectuarii controlului propriu-zis; 4. Interpretarea rezultatelor, adica aprecierea abaterilor din punct de vedere cantitativ si calitativ, a efectelor lor, a amploarei masurilor pe care le reclama; natura acestor abateri si amplitudinea lor constituie factorii in functie de care se estimeaza, daca este sarcina managerului de a interveni pentru corectarea lor, sau dimpotriva, daca aceasta este o problema care poate fi solutionata corespunzator de nivelul ierarhic inferior; 5. Aprecierea activitatii personalului pe baza rezultatelor analizate, si recompensarea sau sanctionarea acestora in functie de natura rezultatelor. Functia de control trebuie sa aiba intr-o cit mai mare masura un caracter preventiv, deci de preintimpinare a deficientelor, iar daca acestea s-au produs, un caracter corectiv. Functiile managementului educational3, ca si ale celui general, se concretizeaza in activitatile de planificare, organizare, coordonare, antrenare, control si evaluare. Aceste functii sunt indeplinite avind in vedere particularitatile nivelului de invatamint (prescolar, gimnazial, liceal, universitar) si valorificarea tuturor resurselor pedagogice: * Umane (cadre didactice, personal administrativ, personal nedidactic, elevi, parteneri educationali) * Materiale (spatiul, timpul, baza didactico-materiala) * Financiare (buget central, local, contributii ale comunitatii) * Valorice (planuri, programe de invatamint, materiale curriculare) * Temporale (timpul scolar) 1 Tudorica, Roxana, Managementul educatiei in context european, Editura Meronia, Bucuresti, 2006 2 Iosifescu Serban, "Elemente de management strategic si proiectare", Corint, Bucuresti, 2002 3 Iosifescu Serban, "Elemente de management strategic si proiectare", Corint, Bucuresti, 2002 --------------- ------------------------------------------------------------ --------------- ------------------------------------------------------------ 1 